Dimpués d'a suya graduación, Einstein no podió trobar un puesto de profesor, entre atras cosas, por que o suyo descaro como alumno heba enritau a muitos d'os suyos profesors. O pai d'un companyero de clase li aduyó a trobar treballo como examinador tecnico aduyant en a Usina Suiza de Patents en 1902. Astí, Einstein chudgaba a valura d'as solicitutz de patents d'os inventors ta os trastes que amenistaban conoiximientos de fesica ta entender-los. Tamién aprendió a esferenciar a esencia d'as aplicacions mesmo a partir de malas descripcions, y o director li amostró a "exprisar-se correctament". De cabo quan, Einstein rectificaba as errors de disenyo, entre que avaloraba a utilidat d'os inventos.